CELEX: 62017CN0431
Language: da
Date: 2017-07-17 00:00:00
Title: Sag C-431/17: Anmodning om præjudiciel afgørelse indgivet af Symvoulio tis Epikrateias (Grækenland) den 17. juli 2017 — Munken Eirinaios, verdslig Antonios Giakoumakis mod Dikigorikos Sillogos Athinon

18.9.2017   
            
            
               DA
            
            
               Den Europæiske Unions Tidende
            
            
               C 309/30
            
         Anmodning om præjudiciel afgørelse indgivet af Symvoulio tis Epikrateias (Grækenland) den 17. juli 2017 — Munken Eirinaios, verdslig Antonios Giakoumakis mod Dikigorikos Sillogos Athinon
   (Sag C-431/17)
   (2017/C 309/40)
   Processprog: græsk
   
      Den forelæggende ret
   
   Symvoulio tis Epikrateias (Grækenland)
   
      Parter i hovedsagen
   
   
      Sagsøger: Munken Eirinaios, verdslig Antonios Giakoumakis
   
      Sagsøgt: Dikigorikos Sillogos Athinon
   
      Præjudicielt spørgsmål
   
   Skal artikel 3 i direktiv 98/5/EF (1) forstås således, at den nationale lovgiver kan forbyde optagelsen af en munk i den græske kirke som advokat i det register, der føres af en anden medlemsstats kompetente myndighed end den, hvori han har fået sin beskikkelse, med henblik på dér at udøve sit erhverv med den oprindelige beskikkelse, med den begrundelse, at munke i den græske kirke i henhold til national ret ikke kan optages i advokatsamfundenes registre, idet de på grund af deres status ikke opfylder de nødvendige forudsætninger for at udøve advokaterhvervet?
   
      (1)  Europa-Parlamentets og Rådets direktiv 98/5/EF af 16.2.1998 om lettelse af adgangen til varig udøvelse af advokaterhvervet i en anden medlemsstat end den, hvor beskikkelsen er opnået (EFT 1998, L 77, s. 36).